# द्विपद नामपद्धति

कार्ल लिनेयस ने सर्वप्रथम द्विपद नामकरण पद्धति को प्रयोग करने हेतु चुना था।
वर्गिकी में, **द्विपद नामकरण** या **द्व्याधारित नामकरण**, जीवों की जातियों के नामकरण की एक औपचारिक पद्धति है, जिसमें प्रत्येक को दो भागों से बना नाम दिया जाता है, जिनमें से दोनों लातिन व्याकरणिक रूपों का प्रयोग करते हैं, यद्यपि वे अन्य भाषाओं (जैसे संस्कृत) के शब्दों पर आधारित हो सकते हैं। ऐसे नाम को द्विपद नाम, द्विनाम या वैज्ञानिक नाम कहा जाता है

अध्ययन को सरल करने हेतु अनेकों जीववैज्ञानिकों ने प्रत्येक ज्ञात जीव को वैज्ञानिक नाम देने की प्रक्रिया बनाई है। इस प्रक्रिया को विश्व में सभी जीव वैज्ञानिकों ने स्वीकार किया है। पौधों हेतु वैज्ञानिक नाम का आधार सर्वमान्य नियम तथा कसौटी है, जिनको शैवाल, कवक एवं पादपों हेतु नामकरण का अन्तर्राष्ट्रीय संहिता (ICNafp) में दिया गया है। प्राणी वर्गिकीविदों ने प्राणीवैज्ञानिक नामकरण का अन्तर्राष्ट्रीय संहिता (ICZN) बनाया है। वैज्ञानिक नाम की यह प्रत्याभूति है कि प्रत्येक जीव का एक ही नाम रहे। किसी भी जीव के वर्णन से विश्व में किसी भी भाग में लोग एक ही नाम बता सके। वे यह भी सुनिश्चित करते हैं कि एक ही नाम किसी दूसरे ज्ञात जीव का न हो।

जीव वैज्ञानिक ज्ञात जीवों के वैज्ञानिक नाम देने हेतु सार्वजनिक मान्य नियमों का पालन करते हैं। प्रत्येक नाम के दो घटक होते हैं: वंश तथा जाति संकेत पद। इस नामकरण प्रणाली को कार्ल लिनेयस ने सुझाया था। उदाहरणार्थ, आधुनिक मानव वंश होमो से सम्बन्धित हैं और इस वंश के भीतर *होमो सेपियंस* (मनुष्य) जाति के हैं।

## महत्व

यदि जीव-जन्तुओं और वनस्पतियों का वर्गीकरण न हुआ होता तो आज उनका अध्ययन करना कितना जटिल होता, इस बात की सहज ही कल्पना की जा सकती है। आज जीव विज्ञान हो या फिर वनस्पति विज्ञान दोनों ही विषयों में जीवों और वनस्पतियों का अध्ययन वर्गीकरण के आधार पर किया जाता है। जन्तुओं और पादपों की प्रजाति, वंश, वैज्ञानिक नाम और ऐसी ही अनेक जानकारी देने वाली वर्गीकरण व्यवस्था के जनक कार्ल लिनेयस एक अत्यंत प्रतिभाशाली वैज्ञानिक थे। आज जन्तु विज्ञान में जो भी कुछ है, उसमें वर्गीकरण की अद्वितीय भूमिका है-इसके बिना इस क्षेत्र में वृहत्तर ज्ञान संभव नहीं था। लिनेयस द्वारा दी गई वर्गीकरण व्यवस्था चिकित्सा जगत में भी काफी मददगार साबित हुई और चिकित्सा विज्ञानी जीव-जन्तुओं तथा पेड़-पौधों के वर्गीकरण के आधार पर बहुत सी खोज करने में कामयाब रहे। आज पेड़-पौधों को समझने का काम वर्गीकरण के जरिए ही किया जाता है - वर्गीकरण प्रणाली से ही वनस्पतियों की प्रजाति, कुल और वैज्ञानिक नाम के बारे में पता चलता है। किसी भी जीव या वनस्पति को परिभाषित करते समय सबसे पहले उसके वर्गीकरण का ही उल्लेख किया जाता है।

## सार्वजनिक नियम

* जैविक नाम प्रायः लातिन भाषा में होते हैं और तिर्यक् लिखे जाते हैं। इनका उद्भव चाहे कहीं से भी हुआ हो। इन्हें लातिनीकरण अथवा इन्हें लातिन भाषा का व्युत्पन्न समझा जाता है।
* जैविक नाम में प्रथम शब्द वंश होता है जबकि द्वितीय शब्द जाति संकेत पद होता है।
* जैविक नाम को जब हाथ से लिखते है तब दोनों शब्दों को अलग अलग रेखांकित अथवा मुद्रण में तिर्यक् लिखना चाहिए। यह रेखांकन उनके लातिन उद्भव को दिखाता है।
* रोमन लिपि में लिखते समय प्रथम अक्षर जो वंश नाम को बताता है, वह बड़े अक्षर में होना चाहिए जबकि जाति संकेत पद में छोटा होना चाहिए।

## कुछ जन्तुओं के वैज्ञानिक नाम

**गाय** -- Bos primigenius taurus (बोस् प्रीमीगेन्यूस् तौरूस्)

**सांड** (Bull) -- Bos primigenius taurus

**बैल** -- Bos primigenius taurus

**भैंस** -- Bubalus bubalis (बूबालूस् बूबालीस्)

**ज़ेबू** (Zebu) -- Bos primigenius indicus (बोस् प्रीमीगेन्यूस् ईन्दीकूस्)

**कुत्ता** -- Canis lupus familiaris (कानीस् लूपूस् फ़ामील्यारीस्)

**कुतिया** -- Canis lupus familiaris

**पिल्ला** (Puppy) -- Canis lupus familiaris

**बिल्ली** -- Felis catus (फ़ेलीस् कातूस्)

**ऊंट** -- Camelus dromedarius (कामेलूस् द्रोमेदार्यूस्)

**घोड़ा** / अश्व (Horse) -- Equus ferus caballus (एकुउस् फ़ेरूस् काबाल्लूस्)

**टट्टू** (Pony) --

**गधा** (Donkey/Ass) -- Equus africanus asinus (एकुउस् आफ़्रीकानूस् आसीनूस्)

**खच्चर** (Mule --

अज / बकरा (Goat) -- Capra aegagrus hircus (काप्रा ऐगाग्रूस् हीर्कूस्)

बकरी का बच्चा / मेमना (Kid/ Lamb) -- Capra aegagrus hircus

भेड़ (Sheep) -- Ovis aries (ओवीस् आर्येस्)

भेडी (Eve) -- Ovis aries

भेड का बच्चा (Faun) -- Ovis aries

सूअर (Pig) -- Sus scrofa domestica (सूस् स्क्रोफ़ा दोमेस्तीका)

सूअर (Hog) -- Sus scrofa domestica

याक (Yak) -- Bos grunniens (बोस् ग्रून्न्येन्स्)

खरहा (Hare) --

हाथी (Asian Elephant) -- Elephas maximus (एलेफास् माक्सीमूस्)

बाघ / व्याघ्र (Tiger) -- Panthera tigris (पान्थेरा तीग्रीस्)

शेर / सिंह (Lion) -- Panthera leo (पान्थेरा लेओ)

लोमड़ी (Fox) -- Canidae (कनीदै)

चीता / तेंदुआ (Leopard) -- Panthera pardus (पान्थेरा पार्दूस्)

जंगली सूअर (Boar) --

भालू / रिछ (Bear) -- Ursus thibetanus (ऊर्सूस् थीबेतानूस्)

Nevala) -- Mongoose --

सियार / जंबुक (Jackal) -- Canis aureus (कानीस् औरेऊस्)

ख़रगोश (Rabbit) -- Oryctolagus cuniculus (ओरइउक्तोलागूस् कूनीकूलूस्)

लंगूर (Ape) -- Hominoidea (होमीनीदेआ)

बनमानुप (Gorrilla) -- (गोरील्ला)

बारहसिंहा (Stag) --

मृग / हिरन (Deer) --

## इन्हें भी देखें

* त्रिपद नामकरण
* संकर नाम
* आईयूपीएसी नामपद्धति - रसायनों के की वैज्ञानिक पद्धति

## सन्दर्भ

## बाहरी कड़ियाँ

* जैविक नामकरण की जिज्ञासाएं
* बागवानी (हॉर्टिकल्चर) की भाषा
* Animal Profiles - An A to Z List of Scientific Names
* Animals: Common and Scientific Names
* Vegetation: Common and Scientific Names
* Indic Plants and Animals Names Wiki